ddrg/super_eurlex huggingface dataset:
E.

budući da Svjetska zdravstvena organizacija (WHO) navodi niz ključnih čimbenika rizika koji se mogu spriječiti, a to su konzumacija duhana, fizička neaktivnost, nezdrava prehrana i pretilost, konzumacija alkohola, HPV i hepatitis B i C te Helicobacter pylori (H. pylori), onečišćenje okoliša, uključujući izloženost kemikalijama i onečišćenje zraka, karcinogene tvari na radnom mjestu i zračenje; budući da se prema podacima Svjetske zdravstvene organizacije 30 – 50 % svih slučajeva raka može spriječiti; budući da je prevencija najisplativija dugoročna strategija za kontrolu raka; budući da se prevencija raka povezanog s virusima može oslanjati na cijepljenje; budući da bi programe prevencije raka trebalo provoditi u okviru integriranog programa prevencije kroničnih bolesti s obzirom na to da je većina pojedinačnih čimbenika rizika jednaka kao kod drugih kroničnih bolesti; budući da će borba protiv onečišćenja okoliša biti dio cilja povezanog s nultom stopom onečišćenja, kako je predloženo u političkom programu Komisije;
E.

budući da se ispostavilo da je stalni parlamentarni asistent zastupnice Dominique Bilde od 1. listopada 2014. do 31. srpnja 2015. bio jedan od navedenih asistenata koji nisu obavljali gotovo nikakve zadaće koje spadaju u opis posla parlamentarnih asistenata; budući da je u planu radnih mjesta Nacionalne fronte objavljenom u veljači 2015. naziv radnog mjesta tog asistenta bio „nacionalni službenik za planiranje” te da je on radio u odjelu zaduženom za praćenje i planiranje politika pod nadležnošću drugog zastupnika u Europskom parlamentu; budući da su nakon ugovora o obnašanju dužnosti parlamentarnog asistenta s njim sklopljena još dva ugovora povezana s aktivnostima u okviru Nacionalne fronte za razdoblje od kolovoza 2015. do 31. prosinca 2016.; budući da je tijekom trajanja ugovora o obnašanju dužnosti parlamentarnog asistenta također bio i glavni tajnik udruženjâ Collectif Marianne i Collectif Mer et Francophonie kao i kandidat na izborima održanima 2015. u departmanu Doubs;
D.

budući da je Georgios Kyrtsos, kao zakonski predstavnik (predsjednik i glavni izvršni direktor) društva KMP Publishing House Ltd i Free Sunday Publishing House Ltd, 26. srpnja 2005. zaposlio svog bivšeg zaposlenika u ime KMP Publishing House Ltd u obama društvima na položaj umjetničkog direktora sklapanjem ugovora o radu;
4. Ako je izglasano da Europskog ombudsmana treba razriješiti dužnosti, a on ipak ne odstupi, predsjednik najkasnije do prve sljedeće sjednice nakon one na kojoj je provedeno glasovanje traži od Suda da Europskog ombudsmana razriješi dužnosti i bez odgađanja donese odluku.

4. Ako je izglasano da Europskog ombudsmana treba razriješiti dužnosti, a on ipak ne odstupi, predsjednik najkasnije do prve sljedeće sjednice nakon one na kojoj je provedeno glasovanje traži od Suda da Europskog ombudsmana razriješi dužnosti i bez odgađanja donese odluku.
E.

no budući da je Komisija 12. studenoga 2015. zatražila od Parlamenta da joj najkasnije do 21. prosinca 2015. javi ako nema prigovora na delegirani akt kako bi došlo do objave u Službenom listu do 31. prosinca 2015. čime bi se zajamčilo stupanje na snagu delegiranog akta 1. siječnja 2016., kako je i predviđeno, a za što je potrebno dostaviti ga Uredu za publikacije do 21. prosinca 2015.;
E.

budući da je Komisija, međutim, 12. studenoga 2015. od Parlamenta zatražila da u slučaju da nema namjeru uložiti prigovor na delegirani akt o tome obavijesti Komisiju najkasnije do 21. prosinca 2015. s obzirom na to da bi delegirani akt, kako bi se omogućila njegova pravovremena objava u Službenom listu prije 31. prosinca 2015. i time zajamčilo njegovo stupanje na snagu 1. siječnja 2016., kako je predviđeno, trebao biti proslijeđen Uredu za publikacije do 21. prosinca 2015.;
I.

budući da su grčke vlasti od Europskog parlamenta zatražile odgovor najkasnije do 7. listopada 2015. jer bi u suprotnome kazneni postupak zastario, no s obzirom na to da proceduralne odredbe u Parlamentu ne dopuštaju donošenje odluke u tako kratkom vremenskom roku;
4.

Po zaprimanju pritužbe ZTRS: (a) potvrđuje zaprimanje pritužbe podnositelju pritužbe unutar 5 radnih dana; (b) utvrđuje spada li pritužba u opseg djelovanja registra, kao što je opisano u Kodeksu ponašanja u Prilogu 3. i gore navedenoj prvoj fazi; (c) provjerava dokaze podnesene za utvrđivanje osnovanosti pritužbe, bez obzira na to je li riječ o dokumentima, ostalim materijalima ili osobnim iskazima; načelno bi se svi dokazi trebali pribaviti od osobe upisane u registar u vezi koje se podnosi pritužba, iz isprave koju je izdala treća strana ili iz javno dostupnih izvora. Sami vrijednosni sudovi koje iznese podnositelj pritužbe ne mogu se smatrati dokazom; (d) na temelju analize iz točaka (b) i (c) odlučuje o dopuštenosti pritužbe.
30.

podsjeća na opću obvezu EU-a da štiti i promiče ljudska prava, koja su nedjeljiva, univerzalna i međusobno ovisna; smatra da je novi ESSF dobra polazišna točka, ali ponavlja svoj opetovani zahtjev da će biti potrebne dodatne mjere kako bi se osigurala daljnja poboljšanja u zaštiti ljudskih prava i u postupcima za sprečavanje kršenja ljudskih prava; podsjeća na to da je EIB izravno obvezan poštovati Povelju o temeljnim pravima; skreće pozornost na komentare Ureda visokog povjerenika UN-a za ljudska prava o EIB-ovom nacrtu ESSF-a i potiče EIB da ih u potpunosti i brzo uzme u obzir, posebno one o dužnoj pažnji u pogledu ljudskih prava i uključivanju ljudskih prava u postupke dubinske analize, procjene učinka na ljudska prava i potrebu da se opća obveza EIB-a u pogledu ljudskih prava temelji na odgovornosti za poštovanje ljudskih prava; poziva na to da se ta pitanja razmotre u predstojećoj izjavi o ljudskim pravima; čvrsto vjeruje da EIB ne bi trebao isplatiti zajmove u slučaju jasnih odmazda u pogledu ljudskih prava; poziva EIB da uloži maksimalni trud kako bi zaštitio lokalne zajednice, među ostalim, ako je potrebno, povlačenjem sredstava; nadalje, očekuje hitno djelovanje ako su klijent ili stvarni vlasnik uključeni u odmazdu protiv boraca za ljudska prava ili zaštitu okoliša; očekuje od EIB-a da provede dugotrajne zahtjeve Parlamenta da izbjegava takve situacije, posebno uspostavom ugovornih zahtjeva, uključujući zahtjev za osiguravanje slobodnog prethodnog informiranog pristanka lokalnih zajednica, ako je to primjenjivo prema međunarodnom pravu, među ostalim za projekte koji se financiraju preko financijskih posrednika; očekuje od EIB-a da od svojih klijenata zatraži da provedu procjene učinka svojih projekata na ljudska prava te da kontinuirano prate provedbu tih projekata na terenu kako bi se spriječila svaka zlouporaba, nepravedno izvlaštenje ili nasilje nad lokalnim stanovništvom; u tom pogledu poziva EIB da aktivno surađuje s lokalnim zajednicama i da ih u skladu s time informira o njihovim pravima, s posebnim naglaskom na provedbi slobodnog, prethodnog i informiranog pristanka, uključujući njihov pristup mehanizmu za podnošenje pritužbi;
32.

napominje da je proces ažuriranja okolišne i socijalne politike Grupe EIB-a započeo 2020., što je dovelo do odobrenja novog okvira za okolišnu i socijalnu održivost u veljači 2022.; pozdravlja revidirane okolišne i socijalne standarde EIB-a uključene u navedeni okvir, posebno one koji se odnose na radnička prava, biološku raznolikost i zaštitu okoliša; napominje da je EIB obvezan poštovati Povelju EU-a o temeljnim pravima i da su načela ljudskih prava u potpunosti integrirana u njegove postupke i standarde postupanja s dužnom pažnjom na razini projekta, među ostalim tako što se omogućuje obustava isplata u slučaju ozbiljnog kršenja ljudskih prava; pozdravlja činjenicu da su EIB i nositelji projekata obvezni uzeti u obzir ljudska prava u okviru postupka procjene okolišnih i socijalnih učinaka; poziva EIB i njegove posrednike da otkriju pojedinosti o stvarnim okolišnim i socijalnim rizicima ili učincima povezanima s operacijama koje provode partneri; ističe da novi zahtjevi ne bi trebali dovesti do veće birokracije za MSP-ove; poziva EIB da se pobrine za to da njegov mehanizam za podnošenje pritužbi bude lako dostupan, pravodoban i učinkovit kako bi se otkrila i otklonila eventualna kršenja ljudskih prava u projektima povezanima s EIB-om; traži od EIB-a da o tom pitanju izvijesti Parlament i Vijeće guvernera EIB-a;
—

uzimajući u obzir izvješće Europskog instituta za ravnopravnost spolova od 5. ožujka 2020. naslovljeno „Beijing + 25: the fifth review of the implementation of the Beijing Platform for Action in the EU Member States” (Peking + 25: Peti pregled provedbe Pekinške platforme za djelovanje u državama članicama EU-a),
25.

poziva Komisiju da provede studiju mogućega gospodarskog utjecaja tog sporazuma s obzirom na to da poljoprivredna i stočarska proizvodnja u Indiji ne podliježu europskim pravilima koji dovode do većih troškova proizvodnje u Europi te da to može dovesti do nepoštenog tržišnog natjecanja, kao što se već dogodilo nakon sklapanja drugih sporazuma sa zemljama izvan EU-a;
9.

pozdravlja nedavnu odluku visokog predstavnika o suspenziji Zakona o nepokretnoj imovini u entitetu Republici Srpskoj i produljenju zabrane raspolaganja državnom imovinom; najoštrije osuđuje svu retoriku mržnje i prijetnje nasiljem usmjerene prema visokom predstavniku, uključujući one izrečene 20. travnja 2022. na mitingu u Banja Luci u prisutnosti čelnika entiteta Republike Srpske; poziva vlasti da spriječe i kazneno gone one koji iznose takve prijetnje;
62.

podsjeća na ključnu ulogu Parlamenta kao demokratske institucije koja okuplja druge i koja može pružiti jedinstveni javni forum i jedinstvenu perspektivu za promicanje multilateralizma; smatra da bi Parlament trebao nastaviti redovito pozivati čelnike na visokoj razini iz relevantnih međunarodnih organizacija na raspravu o zajedničkim interesima i prioritetima; smatra da bi Parlament u svrhu jačanja parlamentarne dimenzije multilateralnih foruma trebao svake godine u svojim prostorima ugošćavati konferenciju govornika iz država članica skupina G7 i G20; poziva na jačanje strukturiranog dijaloga između Parlamenta i sustava UN-a; u tom pogledu naglašava važnost održavanja redovitih sastanaka radi razmjene stajališta između Odbora za vanjske poslove i ostalih relevantnih odbora i voditelja delegacija EU-a pri UN-u u New Yorku i Ženevi, kao i između tih odbora i voditelja misije država članica EU-a koje su stalne ili rotirajuće članice Vijeća sigurnosti UN-a; naglašava pozitivne doprinose godišnjih delegacija Odbora za vanjske poslove i njegovih pododbora pri sjedištu UN-a u New Yorku; poziva na to da se formaliziraju neki od neformalnih sastanaka EU-a i Vijeća sigurnosti UN-a; potiče uspostavu formalne povezanosti Parlamenta i Opće skupštine UN-a;
—

uzimajući u obzir izvješće Agencije Europske unije za temeljna prava (FRA) od 14. svibnja 2020. naslovljeno „A long way to go for LGBTI equality” („Dug put do ravnopravnosti LGBTI osoba”) (Drugo istraživanje FRA-e o LGBTI osobama),
—

uzimajući u obzir studiju Resornog odjela za prava građana i ustavna pitanja iz veljače 2022. naslovljenu „Ensuring the rights of EU citizens against politically motivated Red Notices”,
X.

budući da su Kina i Salomonovi Otoci u travnju 2022. potpisali pakt o sigurnosnoj suradnji, što je privuklo međunarodnu pozornost i dovelo do povećane diplomatske prisutnosti i suradnje s pacifičkim otočnim zemljama; budući da je 30. svibnja 2022. tijekom posjeta kineskog ministra vanjskih poslova Wanga Yija deset pacifičkih otočnih zemalja Kina najavila da će zaustaviti planirani regionalni sporazum s pacifičkim otočnim zemljama pod nazivom „Zajednička vizija razvoja Kine i pacifičkih otočnih zemalja”, čija je svrha bila obuhvatiti slobodnu trgovinu i suradnju u području sigurnosti, uključujući područja kao što su policijsko osposobljavanje, kibersigurnost, pomorsko mapiranje i pristup resursima; budući da je predsjednik Saveznih Država Mikronezije David Panuelo taj prijedlog okarakterizirao kao „najdrastičniji sporazum dosad predložen u regiji Pacifika” i izjavio da „postoji rizik od toga da u najboljem slučaju dovede do novog doba hladnog rata, a u najgorem slučaju do svjetskog rata”; budući da je Kina, unatoč tome što nije uspjela osigurati taj dalekosežan sporazum, potpisala niz manjih bilateralnih sporazuma s pacifičkim zemljama tijekom regionalnih posjeta Wanga Yija;
—

uzimajući u obzir studiju provedenu za Odbor za regionalni razvoj naslovljenu „Islands of the European Union: State of play and future challenges” (Otoci Europske unije: trenutačno stanje i budući izazovi), objavljenu u ožujku 2021.,
—

uzimajući u obzir izvješće STECF-a od 28. travnja 2021. naslovljeno „Criteria and indicators to incorporate sustainability aspects for seafood products in the marketing standards under the Common Market Organisation” (Kriteriji i pokazatelji za uključivanje aspekata održivosti za morske prehrambene proizvode u tržišne standarde u okviru zajedničke organizacije tržišta),
—

uzimajući u obzir zaključni dokument Foruma organizacija civilnog društva u okviru Afričko-europskog tjedna iz veljače 2022. naslovljen „No decision about us without us!” („Bez nas nema odluke o nama!”),
ističe da čak i u nedostatku sudskih postupaka eksplicitna ili implicitna prijetnja pribjegavanja investicijskim tužbama može ojačati položaj ulagača u pregovorima s državama („učinak odvraćanja”); u tom pogledu naglašava da se nedavnim međunarodnim sporazumima EU-a o ulaganju utvrđuje načelo da vlade imaju pravo donositi propise radi legitimnih ciljeva javne politike ( 13 ) , među ostalim na način koji može negativno utjecati na funkcioniranje ulaganja ili na očekivanje ulagača u pogledu dobiti; međutim, naglašava da to pravo ne poništava obvezu država da se pridržavaju obveza utvrđenih u međunarodnim sporazumima o ulaganju niti sprečava potraživanja ili naknadu štete vezano uz ulaganja nakon ostvarivanja tog prava; zabrinut je da bi to moglo usporiti donošenje političkih odluka ili ublažiti same odluke;
N.

budući da nezakonite aktivnosti dovode do neodrživih praksi, smanjuju vrijednost šuma i dovode do deprecijacije raznih ekoloških, gospodarskih i socijalnih usluga koje pružaju šume, što dovodi do neporecivog krčenja i propadanja šuma;
3.

osim toga, pozdravlja snažno opredjeljenje Komisije za uključivanje ciljeva održivog razvoja u sve njezine zakonodavne prijedloge u skladu s UN-ovim Programom održivog razvoja do 2030., posvećivanju veće pozornosti rodnoj ravnopravnosti i jednakosti za sve te osiguravanju primjene načela „nenanošenja bitne štete” i načela predostrožnosti u svim područjima politike; poziva na to da se u procjenama učinka u obzir uzme učinak na ostvarivanje Programa održivog razvoja do 2030. u cjelini; sa zabrinutošću primjećuje da bi se upućivanjem samo na „relevantne ciljeve održivog razvoja” mogla zanemariti integrirana i holistička priroda Programa održivog razvoja do 2030.; podsjeća na obvezu EU-a da bude globalni predvodnik u provedbi Programa održivog razvoja do 2030. i ciljeva održivog razvoja, zajedno sa svojim državama članicama i njihovim lokalnim i regionalnim vlastima te u bliskoj suradnji s međunarodnim partnerima; žali zbog toga što Komisija još nije razvila integriranu i sveobuhvatnu strategiju provedbe ciljeva održivog razvoja; podsjeća da EU mora povećati svoju vidljivost u zemljama u razvoju učinkovitom komunikacijom o svojim programima suradnje i potrošnje;
—

uzimajući u obzir izvješće naslovljeno „Consumer vulnerability across key markets in the European Union” (Ranjivost potrošača na ključnim tržištima u Europskoj uniji), koje je sastavljeno za Glavnu upravu Komisije za pravosuđe i zaštitu potrošača (7) i objavljeno 2016.,
K.

budući da je 19. travnja 2022. uhićeno najmanje 18 sindikalnih vođa i predstavnika nezavisnog sindikalnog pokreta Bjelarusa te su optuženi u skladu s člankom 342. Kaznenog zakona u vezi s organizacijom i pripremom radnji kojima se ozbiljno krši javni red ili aktivnim sudjelovanjem u takvim radnjama, što dovodi do uhićenja, oduzimanja slobode na dvije do pet godina ili do kazne zatvora do četiri godine; budući da su među uhićenima Aljaksandar Jarašuk, predsjednik bjeloruskog Kongresa demokratskih sindikata (BKDP), koji je također potpredsjednik Međunarodne konfederacije sindikata i član Upravnog tijela ILO-a, Sjargej Antusevič, potpredsjednik BKDP-a, Aleh Padalinski, međunarodni tajnik BKDP-a, Alena Jaskova, odvjetnica BKDP-a i Mikalaj Šarah, predsjednik Bjeloruskog sindikata slobodne trgovine;
—

uzimajući u obzir izvješće Agencije Europske unije za temeljna prava od 9. studenoga 2021. naslovljeno „Antisemitism: Overview of antisemitic incidents recorded in the European Union 2010. – 2020.” (Antisemitizam: pregled antisemitskih incidenata zabilježenih u Europskoj uniji 2010. – 2020.),
13.

ponavlja svoju ozbiljnu zabrinutost zbog nerazmjernih i proizvoljnih mjera kojima se ograničava sloboda izražavanja; prima na znanje daljnje smanjenje broja novinara koji se nalaze u zatvorima u Turskoj i nedavno zabilježeno povećanje broja oslobađajućih presuda u predmetima protiv novinara; zahtijeva puštanje na slobodu i oslobađanje od krivnje svih novinara, pisaca, medijskih djelatnika i korisnika društvenih mreža koji su i dalje u nezakonitom pritvoru samo zbog toga što su se bavili svojom profesijom i uživali svoja građanska prava; pozdravlja nedavne presude Državnog vijeća kojima se obustavlja izvršenje nekih članaka Uredbe o novinarskoj iskaznici i policijske okružnice kojima su zabranjene audiovizualne snimke na javnim prosvjedima; u međuvremenu izražava ozbiljnu zabrinutost zbog kontinuiranih proizvoljnih uhićenja novinara, zaposlenika medija i korisnika društvenih mreža, sustavne upotrebe nejasnih kaznenih djela terorizma kako bi ih se ušutkalo, sve većih ograničenja i cenzure nametnutih platformama društvenih mreža te prakse istrage i kaznenog progona ljudi po optužbama kao što je navodno nepoštovanje islamskih vrijednosti; posebno je zgrožen teškom zlouporabom članka 299. turskog Kaznenog zakona o vrijeđanju predsjednika, na temelju kojeg se može izreći zatvorska kazna u trajanju od jedne do četiri godine; smatra da je potpuno nerazmjerno to što je od 2014., prve godine mandata predsjednika Erdoğana, pokrenuto više od 160 000 istraga, otvoreno više od 35 500 predmeta te više od 12 800 osoba osuđeno zbog vrijeđanja predsjednika; poziva turske vlasti da izmijene zakon o vrijeđanju predsjednika u skladu s presudama Europskog suda za ljudska prava i da slijede preporuke Venecijanske komisije kako bi se turski zakon o tom pitanju uskladio s Europskom konvencijom o ljudskim pravima; posebno je zgrožen slučajem novinarke Sedef Kabaş, koju je 36. prvostupanjski kazneni sud u Istanbulu nedavno osudio na dvije godine i četiri mjeseca zatvora zbog navodnog „vrijeđanja predsjednika”14. siječnja 2022. uživo na televiziji TELE1; žali zbog načina na koji se s njom postupalo nakon što je uhićena u ponoć 22. siječnja 2022., nakon što su je javno napali viši vladini dužnosnici i kada je provela 49 dana u istražnom zatvoru, te osuđuje činjenicu da se u optužnici koju je pripremio Ured glavnog javnog tužitelja u Istanbulu traži do 12 godina i 10 mjeseci zatvora za razna kaznena djela; smatra da je taj slučaj jasan primjer zlouporabe članka 299. s ciljem odvraćanja svakog novinara ili građanina koji bi mogao kritizirati predsjednika ili vladu; izražava zabrinutost zbog predsjedničke okružnice o aktivnostima medija i emitiranja objavljene 28. siječnja 2022. jer bi ona mogla podrazumijevati nezakonita ograničenja temeljnih prava i sloboda; zabrinut je zbog toga što je od svih članica Vijeća Europe Turska imala najviše presuda povezanih s kršenjem slobode izražavanja na Europskom sudu za ljudska prava 2021. te žali zbog činjenice da je Turska i dalje jedna od zemalja u kojima je sloboda tiska izložena najvećim napadima;
16.

pozdravlja nedavne inicijative Komisije, Vijeća i ESVD-a u području klimatske diplomacije, sigurnosti i obrane, posebno okvir klimatske diplomacije, Plan i koncept integriranog pristupa klimatskim promjenama i sigurnosti; poziva Visokog predstavnika/potpredsjednika Komisije da se pobrine za to da svi koncepti budu pravilno povezani i skladni, unutar usklađenog i dosljednog okvira; naglašava da to treba biti jedan od prioriteta te poziva potpredsjednika Komisije/Visokog predstavnika Unije za vanjske poslove i sigurnosnu politiku da do lipnja 2023. izvijesti o postignutom napretku;
—

uzimajući u obzir publikaciju Organizacije UN-a za hranu i poljoprivredu (FAO) iz 2015. naslovljenu „Voluntary Guidelines for Securing Sustainable Small-Scale Fisheries in the Context of Food Security and Poverty Eradication” (Dobrovoljne smjernice za očuvanje održivog malog ribolova u kontekstu sigurnosti opskrbe hranom i iskorjenjivanja siromaštva),
2.

naglašava da bi se utvrđivanje primjene prisilnog rada trebalo temeljiti na pokazateljima prisilnog rada MOR-a, uključujući njegov „Hard to see, harder to count – Survey guidelines to estimate forced labour of adults and children” (Smjernice za procjenu prisilnog rada odraslih i djece);
1.

izražava duboku zabrinutost zbog Komisijine pozitivne ocjene poljskog plana za oporavak i otpornost od 1. lipnja 2022., koji je Poljska dostavila 3. svibnja 2021., s obzirom na to da ta zemlja trenutačno i dalje krši vrijednosti sadržane u članku 2. UEU-a, uključujući vladavinu prava i neovisnost pravosuđa; podsjeća na to da je postojanje takvih kršenja propisno evidentirano u mnogim sudskim presudama, procjenama i stajalištima institucija EU-a, uključujući u rezoluciji Parlamenta i u tekućim postupcima u skladu s člankom 7. stavkom 1. UEU-a, kao i drugih međunarodnih organizacija; podsjeća da se o poštovanju presuda Suda EU-a i Europskog suda za ljudska prava te nadređenosti prava EU-a ne može pregovarati i da se to ne može koristiti kao adut u pregovorima;
J.

budući da se sustavi i standardi za mjerenje nitrata razlikuju među državama članicama; budući da to znači da se rezultati mjerenja nitrata ne mogu lako uspoređivati i da mogu dovesti do problema tržišnog natjecanja u poljoprivrednom sektoru EU-a, što pak dovodi do poremećaja na unutarnjem tržištu;
28.

naglašava da Unija ima ključnu ulogu u unaprjeđenju otvorene znanosti u cijelom svijetu i prekograničnoj razmjeni istraživačkih podataka, rezultata i infrastrukture, uz poštovanje načela pronalažljivosti, dostupnosti, interoperabilnosti i ponovne uporabljivosti (FAIR); međutim, napominje da to ne može voditi do bezuvjetne otvorenosti i podržava opće načelo „otvoreno koliko je to moguće, zatvoreno koliko je to potrebno”;
32.

zabrinut je zbog situacije u vezi s dozvolama za plovila EU-a u vodama krunskih posjeda Ujedinjene Kraljevine i zbog nedostatka predanosti Ujedinjene Kraljevine da u tom pogledu vjerno provodi Sporazum o trgovini i suradnji; stoga poziva Ujedinjenu Kraljevinu da ne primjenjuje restriktivna i kontroverzna tumačenja uvjeta za izdavanje dozvola, posebno za plovila koja su u prošlosti obavljala ribolov u zoni od 6 do 12 nautičkih milja od britanskog teritorijalnog mora te u vodama otoka Bailiwick of Jersey, Bailiwick of Guernsey i Otoka Man; poziva stranke da posebnu pozornost posvete stanju plovila koja pripadaju artizanalnim ribarskim flotama, koja prije Brexita nisu morala koristiti tehnologiju za kontinuirano evidentiranje svojih ribarskih aktivnosti i koja sada imaju poteškoće u pružanju tih informacija;
—

uzimajući u obzir izvješće o Europskom skupu mladih 2021. naslovljeno „Youth Ideas Report for the Conference on the Future of Europe” (Izvješće o idejama mladih za Konferenciju o budućnosti Europe),
19.

međutim, traži da se poduzme i više od tih mjera kako bi se spriječilo njihovo zaobilaženje i da se svim brodovima, bez obzira na to tko je njihov vlasnik ili tko upravlja njima, uskrati pristajanje u lukama EU-a ako duž svoje rute pristaju i u ruskim lukama, osim ako je to potrebno zbog opravdanih humanitarnih razloga; pozdravlja dobrovoljnu odluku nekoliko najvećih svjetskih brodarskih poduzeća sa sjedištem u Europi da do daljnjega zaustave sva zaključenja prijevoza tereta u Rusiju i iz nje;